**Vejledning om vægtning af kvalifikationer og potentiale i fbm ansøgning om HU i kirurgi**

Denne vejledning supplerer selve stillingsopslaget ved at angive de vigtigste potentialer og kvalifikationer hos ansøger, der lægges vægt på ved vurdering til hoveduddannelsesforløb i kirurgi.

Alle syv lægeroller betragtes som væsentlige indenfor kirurgi. Potentialer og kvalifikationer indenfor rollen som medicinsk ekspert vægtes højest, efterfulgt af akademiker. Samlet set skal det fremhæves, at den brede profil foretrækkes frem for den smalle. Den motiverede ansøgning og CV kan med fordel opbygges efter nedenstående eksempler på kvalifikationer indenfor lægerollerne.

**Medicinsk ekspert**

* Kirurgisk erfaring udover sv.t. introduktionsuddannelsens kompetencer
* Tekniske færdigheder, udover de krævede i introduktionsuddannelsen (ligelig vægtning af åben kirurgi, laparoskopisk/robot kirurgi og endoskopi)
* Faglig teoretisk viden, opnået fx ved øvrige ansættelser og specialerelevante kurser

**Akademiker/forsker og underviser**

* Publiceret videnskabeligt arbejde, fx disputats, Ph.d., videnskabelige artikler, kasuistikker, abstracts og posters
* Formaliseret undervisning
* Afholdelse af foredrag/postere i videnskabeligt selskab/på kongres, - nationalt eller internationalt
* Aktiv opsøgning af ny viden og videregivelse/implementering af denne
* Aktiv deltagelse i kvalitetssikringsarbejde
* Videregivelse af egen viden og færdigheder i dagligdagen
* Akademisk eller klinisk vejlederfunktion

**Kommunikator**

* Tværfaglig kommunikation og formidling af faglige problemstillinger
* Implementering af vejledninger/instrukser, - på afdelingsniveau, nationalt, internationalt
* Kommunikationskurser udover de obligatoriske
* Viden om og erfaring med kommunikation med patienter og pårørende
* Andre kompetencer indenfor mundtlig, visuel og skriftlig formidling

**Samarbejder**

* Erfaring fra aktiviteter og projekter hvor tæt samarbejde er en forudsætning
* Deltagelse i opbygning af netværk og samarbejdsgrupper
* Tillidsmandshverv
* Aktiv deltagelse i fagligt/videnskabeligt udvalg eller organisation

**Leder/administrator/organisator**

* Erfaring med projektledelse og implementering af projekter
* Kurser og uddannelse i ledelse og organisation
* Erfaring fra aktiv deltagelse i yngre lægeråd, videreuddannelsesråd og lignende
* Aktiviteter som uddannelseskoordinerende yngre læge/skemaplanlægger
* Investigator på multicenterundersøgelser
* Erfaring fra patientsikkerheds arbejde

**Professionel**

* Demonstration af målrettethed i planlægning af egen læring, uddannelse og karriere. Målrettethed udelukker ikke, at man undervejs i sit forløb har ændret mål f.eks. skiftet speciale
* Refleksioner, i forhold til egne erfaringer og kompetencer med henblik på en karriere i kirurgien
* Erkende og tage ansvar i forhold til de professionelle udfordringer i kirurgien
* Kende, forstå og efterleve det faglige, lovmæssige og etiske kodeks

**Sundhedsfremmer**

* Aktiv deltagelse i organisationer og projekter, der fokuserer på sundhedsfremme
* Sundhedsfremmende aktiviteter fx rådgivning af patienterne
* Varetagelse af patientuddannelse og –undervisning
* Arbejde aktivt for at fremme et positivt fysisk og psykisk arbejdsmiljø